Ladas z Aigionu

Ladas (Ladas) bol olympijský víťaz v behu na jedno stadion v 3. stor. pred Kr.Eusebios, Kronika 2,193.Africanus, The Extant Fragments str. 209.

Ladas z Aigionu zvíťazil v Olympii na 125. hrách v roku 280 pred Kr. v behu na jedno stadion, v disciplíne, v ktorej sa súťažilo už od založenia hier, t. j. v roku 776 pred Kr.. Beh na jedno stadion sa v Olympii vždy považoval za hlavné preteky, menom víťaza týchto pretekov sa označovala celá olympiáda.

Staroveký autor Pausanias uvádza, že v druhom roku sto dvadsiatej piatej olympiády, keď bol Ladas z Aigionu olympijským víťazom, do Grécka vpadli Kelti.Pausanias, Periégésis tés Hellados, 10,23,14. Keltské vpády do Grécka viedli v roku 279 pred Kr. keltskí vodcovia Bolgios a Brennos.

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v behu na jedno stadion